চট্টগ্রামের প্রসিদ্ধ হোটেল জামানে মরা মুরগী বিক্রির প্রমাণ পেয়েছে ভ্রাম্যমাণ আদালত। কমদামে মরা মুরগী কিনে তা রান্না ও গ্রিল বনিয়ে ক্রেতাদের কাছে মোটা অংকে বিক্রি করে আসছে এ হোটেলটি। আজ মঙ্গলবার দুপুরে চট্টগ্রাম জেলা প্রশাসনের ম্যাজিস্ট্রেট শিরীন আক্তার এই ভ্রাম্যমাণ আদালত পরিচালনা করেন। এসময় মহানগরীর মুরাদপুর এলাকায় অবস্থিত জামান হোটেলে এ অভিযান পরিচালনা করেন। মরা মুরগি বিক্রির দায়ে হোটেল জামানকে ১০ হাজার টাকা জরিমানা করেন এবং ভবিষ্যতের জন্য সতর্ক করে দেন।